สรุปภาวะตลาดต่างประเทศ ประจำวันที่ 9 ม.ค. 2566
สรุปภาวะตลาดต่างประเทศ ประจำวันที่ 9 ม.ค. 2566
สรุปภาวะตลาดต่างประเทศ ประจำวันที่ 9 ม.ค. 2566
10 ม.ค. 2566

ดัชนีดาวโจนส์ตลาดหุ้นนิวยอร์กปิดลบในวันจันทร์ (9 ม.ค.) โดยนักลงทุนเทขายทำกำไรหลังจากดาวโจนส์พุ่งขึ้นอย่างแข็งแกร่งในการซื้อขายก่อนหน้านี้ ขณะเดียวกันนักลงทุนจับตาการเปิดเผยดัชนีราคาผู้บริโภค (CPI) เดือนธ.ค.ของสหรัฐในวันพฤหัสบดีนี้ และและถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ในวันนี้
ดัชนีเฉลี่ยอุตสาหกรรมดาวโจนส์ปิดที่ 33,517.65 จุด ลดลง 112.96 จุด หรือ -0.34%, ดัชนี S&amp;P500 ปิดที่ 3,892.09 จุด ลดลง 2.99 จุด หรือ -0.08% และดัชนี Nasdaq ปิดที่ 10,635.65 จุด เพิ่มขึ้น 66.36 จุด หรือ +0.63%
ตลาดหุ้นยุโรปปิดบวกในวันจันทร์ (9 ม.ค.) ขานรับจีนเปิดประเทศเมื่อวันอาทิตย์ ขณะที่การเปิดเผยข้อมูลเศรษฐกิจของสหรัฐและยุโรปได้คลายความวิตกเกี่ยวกับการเร่งปรับขึ้นอัตราดอกเบี้ยของธนาคารกลางรายใหญ่ทั่วโลก
ทั้งนี้ ดัชนี STOXX 600 ปิดที่ 448.35 จุด เพิ่มขึ้น 3.93 จุด หรือ +0.88%
ดัชนี CAC-40 ตลาดหุ้นฝรั่งเศสปิดที่ 6,907.36 จุด เพิ่มขึ้น 46.41 จุด หรือ +0.68%, ดัชนี DAX ตลาดหุ้นเยอรมนีปิดที่ 14,792.83 จุด เพิ่มขึ้น 182.81 จุด หรือ +1.25% และดัชนี FTSE 100 ตลาดหุ้นลอนดอนปิดที่ 7,724.94 จุด เพิ่มขึ้น 25.45 จุด หรือ +0.33%
ตลาดหุ้นลอนดอนปิดบวกในวันจันทร์ (9 ม.ค.) ที่ระดับสูงสุดในรอบกว่า 3 ปี นำโดยหุ้นกลุ่มสินค้าโภคภัณฑ์ ขานรับการที่จีนเปิดประเทศ ซึ่งตอกย้ำความหวังว่าเศรษฐกิจจีนซึ่งมีขนาดใหญ่ที่สุดของโลกจะฟื้นตัวขึ้น
ทั้งนี้ ดัชนี FTSE 100 ตลาดหุ้นลอนดอนปิดที่ 7,724.94 จุด เพิ่มขึ้น 25.45 จุด หรือ +0.33%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันจันทร์ (9 ม.ค.) โดยได้ปัจจัยบวกจากการคาดการณ์ที่ว่า การเปิดประเทศของจีนจะช่วยหนุนความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนก.พ. เพิ่มขึ้น 86 เซนต์ หรือ 1.2% ปิดที่ 74.63 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมี.ค. เพิ่มขึ้น 1.08 ดอลลาร์ หรือ 1.4% ปิดที่ 79.65 ดอลลาร์/บาร์เรล
สัญญาทองคำตลาดนิวยอร์กปิดบวกในวันจันทร์ (9 ม.ค.) โดยได้แรงหนุนจากการอ่อนค่าของดอลลาร์ รวมทั้งการคาดการณ์ที่ว่าธนาคารกลางสหรัฐ (เฟด) จะชะลอการปรับขึ้นอัตราดอกเบี้ย
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 8.1 ดอลลาร์ หรือ 0.43% ปิดที่ 1,877.8 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 11.1 เซนต์ หรือ 0.46% ปิดที่ 23.871 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 5.7 ดอลลาร์ หรือ 0.52% ปิดที่ 1,098.6 ดอลลาร์/ออนซ์
สัญญาพัลลาเดียมส่งมอบเดือนมี.ค. ลดลง 31.30 ดอลลาร์ หรือ 1.7% ปิดที่ 1775.40 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันจันทร์ (9 ม.ค.) โดยดอลลาร์อ่อนค่าลงอย่างต่อเนื่อง หลังสหรัฐเปิดเผยตัวเลขจ้างงานนอกภาคเกษตรและดัชนีภาคบริการซึ่งบ่งชี้ว่าเงินเฟ้อได้ผ่านจุดสูงสุดแล้ว ซึ่งจะทำให้ธนาคารกลางสหรัฐ (เฟด) ชะลอการปรับขึ้นอัตราดอกเบี้ย
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.85% แตะที่ระดับ 103.0010
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 131.57 เยน จากระดับ 132.05 เยน และอ่อนค่าเมื่อเทียบกับฟรังก์สวิส ที่ระดับ 0.9198 ฟรังก์ จากระดับ 0.9276 ฟรังก์
นอกจากนี้ ดอลลาร์สหรัฐยังอ่อนค่าลงเมื่อเทียบกับดอลลาร์แคนาดา ที่ระดับ 1.3366 ดอลลาร์แคนาดา จากระดับ 1.3434 ดอลลาร์แคนาดา และอ่อนค่าลงเมื่อเทียบกับโครนาสวีเดน ที่ระดับ 10.3802 โครนา จากระดับ 10.5199 โครนา
ยูโรแข็งค่าเมื่อเทียบดอลลาร์สหรัฐ ที่ระดับ 1.0757 ดอลลาร์ จากระดับ 1.0647 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2202 ดอลลาร์ จากระดับ 1.2098 ดอลลาร์
ตลาดหุ้นญี่ปุ่นปิดทำการวานนี้ (9 ม.ค.) เนื่องในวันบรรลุนิติภาวะ (Coming of Age Day)